als_Latn dik_Latn sag_Latn
Vetëm Gjuha Shqipe në Diasporë na lidh me Kombin, siç lidh dhe zhvillon “umbilical cord” bebin me nënën…
Nga Keze Kozeta Zylo
Nxënësit,
mësuesit dhe prindërit e shkollave shqipe në Staten Island dhe Brooklyn festuan
me gëzim dhe krenari të ligjshme mbylljen e vitit akademik 2011-2012. Shumica e vogëlushëve me bluzat kuq e zi,
ngjyrat e Flamurit Kombëtar ku në to ishte shkruar urimi: “ Mire se të vini të
mesoni gjuhën shqipe”, ndriçuan dhe më shumë atmosferën e mirëpritjes në
mjediset e shkollës publike amerikane në Brooklyn.
Edhe pse i
nxehti digjte mbi fytyrat e tyre ëngjëllore, ata përsëri luanin, takoheshin,
qeshnin dhe çuçurisnin me njeri-tjetrin si miq dhe shok të vjetër shkolle. Ç’mrekulli
të ndodhesh pranë botës së fëmijëve, t’ju mësosh gjuhën e nënës dhe mbas disa
orësh mësimi të dëgjosh prej tyre biseda në shqip…
Nuk ka më
forcë shtytëse, shpirtërore dhe patriotike të dëgjosh nga goja e prindërve: “Bekuar
qofshin mësuesit dhe themeluesit e shkollave shqipe që ju mundësuan fëmijëve
shqiptarë të mblidhen në fundjavë për të mësuar gjuhën shqipe dhe të lidhen përjetësisht
me njeri-tjetrin si vëllezër dhe motra me gjak shqiptari”!
Për mësuesit
është një detyrë jo e lehtë, veçanërisht kur je në dhe të huaj, pasi gjërat vështirësohen
shumë, jo vetëm për faktin se fëmijët më së shumti flasin anglisht në shkollat
amerikane ku ata marrin edukimin e përgjithshëm, por s’mund të mohohet se ata e
përdorin anglishten dhe nëpër shtëpia…
E dyta
dhe jo më pak e rëndësishme se e para, si themelues të shkollave shqipe ju kemi
marrë fundjavën ditën e pushimit që ata mezi e presin për të tjera aktivitete,
por kur bashkëpunimi prindër, mësues, nxënës bëhet shumë i frytshëm për rëndësinë
kombëtare që ka mosasimilimi i fëmijëve në Diasporë, puna jep frytet e veta, të
cilat ne i vjelim me kënaqësi të papërshkrueshme.
E treta çdo
gjë është tërësisht në forcat tona intelektuale dhe pasionante, pasi është
krejtësisht ndryshe me shkollat e Mëmëdheut tonë të shumëvuajtur, ku në
shkollat publike atje, vë dorë shteti ( nëse vë, por që me kushtetutë duhet),
kurse këtu është dëshira dhe dashuria për gjuhën tonë që lidh kombin siç lidh
dhe zhvillon “umbilical cord” bebin me nënën…
Nxënësit e shkollës vazhdojnë ta mësojnë gjuhën e ëmbël
shqipe, për të cilën sakrifikuan jetën qindra mësuese martirë, ku njeri prej
tyre ishte dhe Ilia Dilo Sheperi babai i gramatikës shqipe, i cili i bëri luftë të hapur Patrikanës së Stambollit dhe u dënua me vdekje nga
shovinistët grekë, por ai iu drejtua shovinistëve me këto fjalë: "Edhe po të më
vrisni, edhe po të më therrni, në fytin tim do lexoni alfabetin shqip!"
Programin e shkollës shqipe e drejtonte mësuesja
Blerina Bejleri. Nxënësja e shkëlqyer,
Dea Bejleri e cila ka një dashuri qysh në embrion të nënës për shkollën shqipe
hapi programin. Pasi janë kënduar hymni i
Flamurit nxënësit kanë vazhduar me Hymnin e Shkollës Shqipe dhe ja disa nga
vargjet:
Mezi
presim shkollën shqipe/ Që të flasim dhe të mësojmë/ Me shkronjat e alfabetit/
Si ëngjëjt Kombin e mbrojmë/.
Programi ka vazhduar me recitime nga nxënësit të cilët
ishin përgatitur me aq zell dhe dashuri nga mësueset Blerina Bejleri, Lavdije
Misku, Xhemalije Kajushi, Ornela Melo, Betulla Bollati dhe Mira Racanelli. Kështu kanë recituar nxënësit Samet Ramadani
vjershën “1 Qershori”, “Djali dhe Shqiponja’, Laert Kabashi, “Shihni sa u rrita
dhe loti i djalit arbëresh”, Teuta Spaho: “Mirela e gëzuar”, Aron Kovaci: “Tik-tak”.
Më vonë grupi i fëmijëve kanë shoqëruar në kor me zërat
e tyre të ëmbël Samet dhe Elsaida Ramadanin në këngën “Beni qytetari”.
Po ashtu dhe Dea Bejleri ka kënduar këngën: “Shqipëri
o vendi im””.
Pas këngës kanë recituar përsëri nxënësit e mësuese
Lavdies si Elsaida dhe Dea “Abetare libri i parë”, “shoku im” Jasini, Shahini
dhe Danieli.
Ndërsa nxënësit e Staten Island u bashkuan në këtë
program dhe kishin sjellë recitime plot dritëza shqipërie. Kështu këngëtarja dhe pianistja e vogël
Kristina Melo
recitoi
plot passion poezinë “100 Vjetori i Pavarësisë” poezi që u prit me duartrokitje
të stuhishme ngase përkon me 100 vjetorin e Pavarësisë së Shqipërisë.
Dy vëllezërit
Dorant dhe Donart si dhe motrat Erza dhe
Adea Balidemaj të cilët vinë rregullisht nga Nju Xhersi recituan gjithë emocion
dhe me dashurinë e thellë në shpirt për gjuhën shqipe poezitë: Skënderbeu ku
Doranti simpatik dukej si nje Skenderbe i vogel, Gjuha jonë, Para Flamurit dhe
Ulqini.
Në këtë
ceremoni merrnin pjesë dhe nxënës që nuk janë në këtë shkolle si Alba e cila
plot dashuri dhe mirësi shprehu dëshirën për të qenë pjesë e kësaj shkolle në të
ardhmen.
Nxënësja ëngjëllore
Alba Ujkashi dukej sikur i kishte të shkruara në sy 36 shkronjat e alfabetit
dhe i recitoi aq bukur dhe plot pasion në publik.
Ndërsa
Eron dhe Elsa Çobaj veshur me kostume kombëtare i dhanë dhe më shumë gjallëri
koncertit. Eroni duke u përulur para
Flamurit dukej si një Isa Boletin i vogël, që me siguri do ta vazhdojnë dhe në
të ardhmen rrugën e Arbërit.
Programi u
mbyll me këngën aq popullore, këngë që ka marrë dhenë në gjithë trojet
shqiptare: “Xhamadani vija-vija”
“Xhamadani vija vija/ Është Kosava o është Shqipëria/
Rreh si zemër çiftelia/ O sa e madhe o është Shqipëria”/…
Pas
programit të pasur artistik janë dorëzuar çertifikatat shkollore nxënësve nga
themeluesi dhe drejtori i shkollave shqipe z.Qemal Zylo përgatitur nga Dr.Valbona
Zylo Watkins.
Me çertificatë
mirënjohjeje janë vlerësuar dhe mësueset e shkollës të cilat shprehën dashurinë
dhe respektin e pakufishëm për punën që po bëhet në shkollë.
Të gjithë pjesëmarrësit u shpërndanë të lumtur për të kaluar një verë të bukur dhe për të ardhur me energji të reja në shtator, për vitin e ri akademik 2012-2013.
als_Latn war_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn fur_Latn ces_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn bug_Latn lmo_Latn als_Latn als_Latn als_Latn als_Latn als_Latn als_Latn als_Latn uzn_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn hrv_Latn als_Latn als_Latn als_Latn als_Latn quy_Latn als_Latn als_Latn zho_Hans fur_Latn als_Latn als_Latn als_Latn